Archivu de la categoría ‘softastur’
#000000
Thunderbird nun m’abre los enllaces!
#000001
Qué habrás armao... 😀 😀
#000002
Pa los que sois culu inquietu y teáis tol día caciplando coles coses, y probando versiones nueves, betes, etc, etc... ye posible que con tol baruyu de versiones despistéis a los programes de lo que tienen que facer. Y una d’estes coses ye que vos pase (como a mín) que’l Thunderbird nun vos abra los enllaces nel navegador cuando pincháis nellos.
#000003
Lo más normal, ye que nun tengas bien configurao l’aplicación predeterminanda pa cada tipu d’aición. Dende’l dash, escribi “Preferencies del sistema” o “Axustes del sistema” (dependiendo de la versión d’Ubuntu qu’uses, va ser una o otra). Na ventana que s’abre, vete a abaxo y seleiciona “Detalles”.
#000004
....o cenciellamente, nel ‘Dash’ o Tableru, escribes Detalles 😉
#000005
Vas a la Seición: “Aplicaciones predeterminaes”, y defines que p’abrir webs, seya Firefox. Tien que quedar como esto:
#000006
En Thunderbird, vais a Ayuda–>Reaniciar colos complementos desactivaos. Na ventana que vos apaez, nun marcáis dengún caxellu y pista. Si funciona, ye que teníeis un complementu (que vete tu a saber porqué) taba dándovos fallu. Namás vos queda nesi casu, dir probando ún a ún (activando y desactivando) hasta dar con él. Ye lo qu’hai.
#000007
Cuál ye la ruta al “executable” del Firefox que uses? Ye lo primero qu’hai que saber. Abri un terminal, y escribi:
#000008
Lo normal ye que te diga:
#000009
Vete a la to carpeta personal. Calca Ctrl+h pa ver les carpetes ocultes. Verás una que tien un puntu delantre y que se llama .thunderbird Entra nella
Entra na carpeta que se llama XXXXX.default y abri’l ficheru denomáu prefs.js con un editor de testu.
Abaxo del too del ficheru, amiesta estes dos llinies:
#000011
Guarda los cambeos y pista.
#000013
Thunderbird 15 n’asturianu, miembru dafechu de la Comunidá.
#000015
Seis meses dempués del llanzamientu de Thunderbird en llingua asturiana, la versión d’esti afamáu xestor de corréu na nuesa llingua yá pue considerase miembru dafechu de la Comunidá. Hasta agora disponíemos d’él como una llocalización ‘beta’ (versión de llingües que tán en fase de pruebes y caltiénense baxo observación, como ye’l casu del Armeniu y el Croata.)
#000016
Dende yá, podemos dicir que Thunderbird v15 ‘ast’, forma parte de la Comunidá (ver toles llingües).Esta versión, amás, trai novedaes como’l chat, serviciu de ‘Non rastréu’, nueves funcionalidaes nel unviu de ficheros y una interfaz nueva d’usuariu. Tenéis más detalles equí.
#000017
Podéis descargalu dende equí. Ye cenciellu y mui fácil de configurar 😉
#000018
Por defeutu, la barra de direiciones de les nueses ventanes de ficheros n’Ubuntu, vien activada cola opción de navegación por botones:
#000020
Hai xente torcío como yo, que siguimos usando la “location entry”, porque de xemes en cuandu preferimos copiar y apegar, o direutamente, escribir la direición a la que queremos dir. Dexándolo d’esti mou:
#000021
¿Cómo conseguir esti cambiu? Pues abrimos la Terminal (puedes calcar Ctrl+Alt+T) y escribimos lo siguiente:
#000022
NOTA: si queremos desactivalo y volver a tenelo como enantes, entós:
#000024
Mozilla nun s’escaez de la llingua asturiana: Ayeri mesmo, supimos la noticia de que Thunderbird yá s’alcuentra disponible en llingua asturiana, y multiplataforma. Thunderbird acaba d’enganchase al ciclu de versiones rápides qu’adoutó Mozilla y suma una llingua más, la nuestra.
#000026
Pues descargalu dende la páxina:
#000027
Lo mesmo que Firefox, Thunderbird asoléyase baxo la versión 10, con munches meyores. Ente les más destacaes, atopamos la posibilidá de navegar pela web dende’l Xestor de corréu, o facer busques faciendo usu de dellos motores de gueta predeterminaos (Google, Bing, Yahoo!, Wikipedia, y otros).. la posibilidá de crear una cuenta nueva de corréu-e (namái pa AOL, y Yandex), o la meyora del encontu pa crear cuentes, que fai más cenciella la xera de configurar y axustar la nuesa cuenta.
#000028
Thunderbird 10, tamién inclúi una páxina d’información sobre resolución de problemes p’ayudate cuando tengas problemes al unviar o recibir mensaxes. Facilita la instalación de más complementos, ente los que podemos solliñar Calendariu Lightning (una estensión qu’amiesta funciones de calendariu y axenda, pa xestionar les tos xeres), y el nuevu Conversation View un mou distintu de ver el to corréu.
#000029
Too paez indicar qu’esta versión va tar llista, ente otres distribuciones, pa la primer beta d’Ubuntu 12.04 Precise Pangolin prevista el 1 de marzu.
#000030
L’asturianu, la segunda llingua nel ranking mundial d’Ubuntu
#000032
L’asturianu acaba d’allugase nel SEGUNDU PUESTU na llista de llingües nel ranking mundial d’Ubuntu. Ésti ranking atiende al porcentaxe de traducción del sistema operativu Ubuntu 12.04, nel que la llingua asturiana algama’l 100% y vese namás superada pol Inglés (Australia).
#000033
Esto supón otra nueva xubida, dempués de que na versión 11.10 l’asturianu s’allugase nel 3er puestu, y que tuviese un 6U puestu na versión 11.04
#000034
Anguaño, esisten namás 39 llingües que cumplen colos requisitos pa considerase “completes” ( >80% ), pero namás 4 lleguen al 100%,
#000035
Logo nuevu del equipu de traducción d’Ubuntu
#000037
Va tiempu que Canonical, empresa que sofita’l desendolcu d’Ubuntu, llanzó una guía d’estilu tocante a la indentidá corporativa de la propia empresa y del so principal proyeutu. Nel equipu de traducción veníemos usando la indentidá corporativa vieya, pero dende güei yá tenemos disponibles los logos adaptaos a la nueva identidá. Déxolos equí pal que los necesite.
#000038
Si daquién los quier más grandes o en formatu vectorial que los pida con un comentariu.
#000039
Presta recibir correos como esti. L’otru día recibí un corréu de Claude nel que felicitábanos pol trabayu fechu n’Universal Subtitles. (Esborré’l mio nome, porque daveres, nun ye’l mio nome’l que tien qu’apaecer ehí, sinón el de Softastur y los sos miembros)
#000041
I like to receive emails like this. Few days ago, I received an email from Claude and she congratulated us for the work done in Universal Subtitles (I’ve hidden my name, because my name should not appear there, but Softastur and its members)
#000042
Esti ye’l tecláu pa Llingua Asturiana n’Android (en fase beta)
#000045
Al camín qu’entá-yos queda por andar a les nueses lletres más queríes, la ḥ y la ḷḷ (lletra y dígrafu respectivamente), ya-y queda un pocoñín menos p’acabase. Pero aínda ye abegoso pa un usuariu, poder usar estes lletres dende un tecláu. Podría resumilo diciendo que, si la llingua asturiana tuviere’l mesmu respaldu que’l restu de les llingües esto nun pasaba. Y toi falando dende’l nivel institucional... nel que llevamos 30 años perdíos. La cosa ta cambiando, y agora, adulces, el mundu (teunolóxicu) decátase de que nun requexu del mundu hai una llingua qu’esiste, que tien “presencia” na rede, y que necesita ferramientes como’l restu de les llingües (cuesta imaxinar al Català ensin la so “ç“). Asturies ye un ‘rara avis‘ nesti casu, de les nueses lletres, nin mú. ¿Crees que’l gobiernu asturianu, al que-y tas pagando, esmolezse por esti fechu?
#000046
Asina que los asturfalantes vense nuna cruciada escontra gobiernos y teunoloxía: El mundu nun sabe qu’esistimos, y el gobiernu quier que’l mundu siga ensin saber qu’esistimos. Esto traduzse en que teunolóxicamente ye difícil facese oyir ente tantes llingües “qu’esisten”, cuando la nuestra “nun esiste” y el gobiernu namás da subvenciones pa facer “La Oreja Verde”. Y nun digamos lo difícil que ye pegase sólo a nivel “d’Asociación pro-llingua” escontra multinacionales del Software.
#000047
Si cuando escribo Ḥ ḥ Ḷ y ḷ ves bien les nueses lletres, eso ye bona noticia y quier dicir que les coses tán cambiando pa bien. Si pol contrariu, ves cuadraos o cares riéndose, (toi falando de PC’s, non de Smartphones) sabrás de lo que toi falando. El navegador llibre Firefox, amuesa correutamente les nueses lletres. Nel casu de los Smartphones, queda camín por recorrer, y en munchos casos el resultáu depende d’una multinacional, non sólo del navegador, pero al tiempu.
#000048
Ta mui bien que (yá) puedas ver correutamente la ḷḷ y la ḥ , pero... ¿cómo faes pa escribiles? ¿Copy+paste? La llingua asturiana usa un alfabetu con signos diacríticos QUE TIENEN que poder escribise con facilidá dende un tecláu. Copy+paste ó ‘U+1E25’ – ‘U+1E37’ nun son soluciones. Esti ye’l siguiente pasu: un tecláu adautáu a les carauterístiques del usuariu asturfalante. Hai cientos de teclaos distintos: pal Chinu, pal Bosniu, pal Feroés... etc
#000049
Ubuntu foi el primer sistema operativu qu’incluyó les nueses lletres nun tecláu. 😀 Una vuelta más, demuéstrase que’l Software llibre ta pa sirvir a la xente y non a los intereses económicos de les empreses qu’aten a la xente.
#000050
Y nel casu de los Smartphones, yá veis nel videu del entamu que paez que la cosa muévese. A ver si pasu ente pasu, facemos ente toos normal lo que tien que ser normal.
#000051
Saludos a toos, (menos a los políticos cazurriles, que son el cáncer d’esti pueblu)
#000052
Diccionariu d’asturianu nel to Android
#000054
¡ Android fala n’asturianu ! Llega la primer aplicación llibre pa móviles 100% en llingua asturiana 😉
#000055
Dende güei mesmo (20 de mayu de 2011) cualquier usuariu d’un teléfonu Android pue descargar de baldre l’aplicación ‘Diccionariu‘ dende l’Android Market, o dende la direición web: 
#000056
Pal so usu faise necesaria la conexón a Internet y ta basada nes definiciones del Diccionariu de l’Academia de la Llingua Asturiana. L’aplicación ta desendolcada pol avilesín David Rodríguez Álvarez y la collaboración de Softastur. L’aplicación tien una llicencia llibre GPL (General Public License), que permite l’accesu al códigu a tol mundu.
#000057
L’aplicación caracterízase pola so cenciellez, usabilidá y pocu espaciu ocupáu nel móvil. Dispón d’una caxa de consulta onde s’amuesa’l resultáu de la busca y un control de pallabres propuestas: cuando nun s’atope la pallabra buscada, amosará les suxerencies nuna llista. Tamién cuenta con una opción nel menú que posibilita la copia del resultáu de la busca nel portapapeles, pa poder inxertalu nun mensaxe, corréu-e, documentu...
Funciona en cualquier versión Android 2.1 y superior.
#000058
Esti ye’l tipu de noticies que nos presten 😀
#000059
Gracies a David pol so trabayu!
#000060
L’Asturianu, ente les 6 primeres llingües del mundu
#000062
La llingua asturiana acaba d’allugase ente les 6 llingües del mundu que tienen completada al 100% la traducción d’Ubuntu, per delantre de llingües y equipos tan importantes como’l Francés, Italianu, o Alemán.
#000063
Enllaz a la fonte: equí
#000064